Alergen
Alergeni su tip antigena koji proizvodi nenormalno snažan imunski odgovor u kojem se imunski sistem bori protiv uočene prijetnje koja bi u protivnom bila štetna za tijelo. Takve reakcije se nazivaju alergije. Tehnički gledano, alergen je antigen koji je sposoban stimulirati preosjetljivost tipa I kod atopijskih osoba putem odgovora imunoglobulina E (IgE ). Većina ljudi ispoljava značajne odgovore imunoloblobina E samo kao odbranu od parazitskij infekcija. Međutim, neke osobe mogu reagirati na mnoge uobičajene antigene iz okruženja. Ta se nasljedna predispozicija naziva atopija. U atopijskih osoba, neparazitski antigeni podstiču neprimjerenu proizvodnju IgE, što dovodi do preosjetljivosti tipa I. Osjetljivost uveliko varira od jedne do druge osobe (ili od jedne do druge životinje). Osjetljivim pojedincima može biti alergen vrlo širok spektar supstanci.